Nightmare (album)

Nightmare er det femte studioalbumet av det amerikanske rockebandet Avenged Sevenfold, utgitt 27. juli 2010 gjennom plateselskapet Warner Bros. Records. Det ble produsert av Mike Elizondo og mikset i New York City av teknikernen Andy Wallace. Nightmare er det første albumet til Avenged Sevenfold uten James «The Rev» Sullivan på grunn av hans død i desember 2009. Til tross for hans død skrev han materiale som ble brukt i innspillingene, som gjør dette albumet til det siste han skrev på. The Rev's vokaler blir brukt på albumet som en hyllest etter hans død. Mike Portnoy fra Dream Theater som spilte trommer på albumet som erstatter for The Rev, spilte også med bandet på turne i slutten av 2010 når Dream Theater ikke turnerte. De har senere satt inn Arin Ilejay til å erstatte The Rev på trommer. Albumet har blitt sertifisert Gull av RIAA i USA.


== Innspilling ==
Sent i 2009, to år etter at Avenged Sevenfold slapp sitt selvtitulerte album Avenged Sevenfold, og fire år etter at de ga ut sitt gjennombrudd City of Evil, begynte de å skrive på et nytt album, deres «mest personlige og episke som definitivt vil ta deg med på en mørk ferd». Ganske sent på året i 2009 jobbet de med albumet helt frem til trommeslageren deres døde.
28. desember 2009 fant man liket av James «The Rev» Sullivan i hjemmet hans. Hendelsen fikk bandet til å utsette arbeidet med det nye albumet. Noen måneder senere godtok Mike Portnoy i Dream Theater å fullføre innspillingen av trommene:

Selv under vanlige omstendigheter ville jeg vært glad for å kunne hjelpe gutta, fordi jeg synes Avenged Sevenfold er et godt band. Men under disse ekstremt triste og tragiske omstendighetene må jeg si at jeg er veldig beæret over å ha blitt bedt om å spille med dem, og jeg trengte ikke tenke meg om to ganger før jeg sa ja. [...] Disse gutta er en ekte familie og det er en ekstremt emosjonell erfaring å være her den første gangen uten deres avdøde bror. Men de har tatt meg inn i familien med åpne armer, og det er virkelig spennende å gjøre innspillingen de hadde planlagt. Jeg behandler min deltakelse på dette albumet med den ytterste respekt for Jimmys minne og jeg prøver å gjøre trommedelene han hadde planlagt så godt som mulig og innspillingen han hadde planlagt. [...] Selv om jeg skulle ønske jeg kunne bli hos Avenged Sevenfold permanent, så er jeg nødt til å gjenoppta arbeidet mitt med Dream Theater for å starte på et nytt album en gang i 2011. Uansett skal jeg bli med mine brødre i Avenged Sevenfold på turneene deres i 2010, og forhåpentligvis vil dette gi dem tid til å komme seg etter hendelsen, og at de blir komfortable med å være tilbake på veien igjen.
Etter et par måneder ble mer informasjon om albumet tilgjengelig. En kort melding fra Zacky Vengeance ble postet på den offisielle Avenged Sevenfold Twitter 17. april 2010: «Innspillingen er ferdig. Det finnes ikke ord for å beskrivefølelsen av å høre på dette albumet mens jeg kjører hjem alene klokken 4:00»Johnny Christ uttalte seg i et intervju med Ultimate Guitar om skriveprosessen og innholdet i Nightmare:

Vi hadde blitt enige om at det skulle bli et konseptalbum. Vi ville ha et mørkt konsept, omtrent som The Wall eller Operation: Mindcrime. Samtidig ville vi innarbeide noe fra det vi hadde gjort tidligere med arbeidet på gitarene. Vi ville generelt sett gjøre det tyngre. Etter alt det låt sangene instrumentalt akkurat så mørke som vi ønsket de skulle være. Men tekstene tok en annen vending når Jimmy døde. Tekstene handlet mest – ikke 100 prosent – men mest om hans død og livet hans .
M. Shadows og Synyster Gates bekreftet i et intervju med The Pulse of Radio «The Rev» sin spesielle opptreden på albumet. Ifølge bandets medlemmer, etterlot han seg et par vokalopptak etter hans død som de brukte på albumet. Med trommene erstattet og vokalene intakt, blir albumet bandets siste med trommeslageren. De samme bandmedlemmene avslørte noen detaljer om det nye albumet i et intervju med Hard Drive radio:

[...] Det nye albumet Nightmare er dedikert til minne for The Rev. Selv om det ikke helt er et konseptalbum, så handler det for det meste om The Rev. Det mest skumle med det er sangen «Fiction» (et kallenavn The Rev ga seg selv) som først hadde tittelen «Death». Det var den siste sangen The Rev skrev for albumet, og når han viste det frem sa han: «Sånn, dette er den siste sangen for dette albumet». Tre dager senere døde han.


== Utgivelse og promotering ==
Den første singelen Nightmare ble sluppet digitalt 18. mai 2010. En forhåndsvisning av sangen ble sluppet 6. mai 2010 på Amazon.com, men ble fjernet kort tid senere av uante årsaker. Men 10. mai 2010 ble et usensurert 30-sekunders klipp igjen lagt ut, denne gangen på SoundCloud og bandets offisielle hjemmeside.  Bandet postet også samme dag en video til sangen på deres offisielle YouTube-kanal med animert tekst som fikk over 275 000 avspillinger i løpet av 24 timer.3. juni 2010 la bandet ut en «Begrenset utgave» av Nightmare for forhåndssalg bare tilgjengelig på nettsiden deres som inneholdt:

Hele Nightmare-albumet på CD.
Utvidet brosjyre med sangtekstark fra bandet og eksklusive bilder.
Huset i en syntetisk lærtrukken bok with med en søvforgyldt Nightmare-kam.
Begrenset 24″ x 36″ litografi kalt «Death Bat Anatomy», med originale bilder på et spesielt papir preget med sølvfargede dødsflaggermuser.
Øyeblikkelig nedlasting av den nye singelen, Nightmare.27. mai 2010 avdekket bandet albumbildet bit for bit som et puslespill over en periode på 18 dager, fullt synlig 15. juni 2010 sammen med en sporliste.Den 29. juni 2010 gjorde de iTunes-forhåndsbestillinger tilgjengelig for albumet, som inneholdt:

Hele Nightmare digitalt.
Bonussangen «Lost It All»
Eksklusive bilder
Nightmare musikkvideo.
Bak scenen opptak fra innspillingen av musikkvideoen til «Nightmare».
Manuset til «Nightmare»-musikkvideoen.
Nightmare sangtekstvideo.
Lydintervju med albumprodusenten Mike Elizondo.
Kopi av håndskrevne notater for sangteksten til bonussangen «Lost It All».
Skisser av albumbildekonsepter.Sangen «Buried Alive» ble postet på bandets facebookside 24. juli 2010, men det ble en del problemer med lastingen av sangen fordi så mange prøvde å høre på den, og ble raskt fjernet. Problemet ble løst 15. juli 2010 og sangen ble postet på YouTube som en sangtekstvideo som også inneholdt en liten animasjon.21. juli 2010 ble sangen «So Far Away» sluppet av KROQ radio eksklusivt for en dag. 19. oktober 2010 ble singelen Welcome to the Family sluppet. 5. april 2011 ble «So Far Away» sluppet, etterfulgt av musikkvideoen.
I september 2011 annonserte bandet planer om en musikkvideo for den neste singelen Buried Alive. De forsøkte å få Rob Zombie til å regissere filmen, men han takket nei fordi han var nødt til å fokusere på et annet prosjekt.


== Sporliste ==
«Nightmare»
«Welcome to the Family»
«Danger Line»
«Buried Alive»
«Natural Born Killer»
«So Far Away»
«God Hates Us»
«Victim»
«Tonight the World Dies»
«Fiction»
«Save Me»


== Medvirkende ==


== Referanser ==


== Eksterne lenker ==
(en) Nightmare på Discogs 
(en) Nightmare på MusicBrainz 
(en) Nightmare på Spotify 
(en) Nightmare på AllMusic 
(en) Offisielt nettsted 
(en) Avenged Sevenfold på MySpace
Avenged Sevenfold på Twitter
Warner Bros. Records